Keskustelu:Virkamies

message: Tekstissä puhutaan viranhaltijasta, vaikka sivu on nimetty vanhahtavan termin "virkamies" mukaan.
Jouko Jäyhä 21. toukokuuta 2011 kello 17.57 (EEST)
replies: text: Valtion viroissa olevia kutsutaan virkamiehiksi valtion virkamieslain ja oikeastaan kaikkien virallisten asiakirjojen mukaan. Mielestäni ensisijaisen määritelmän pitää perustua lakiin ja tehtävä jaottelu kuntien ja valtion virkojen haltijoihin. Toki Suomen kielen lautakunnan suositus voi artikkelissa olla. --Pottier (keskustelu) 13. toukokuuta 2013 kello 06.27 (EEST)
thread_title: Artikkelin nimeäminen viranhaltijaksi

message: Haeskelin netistä tietoa virkamiehistä ja löysin esim. Hesarin artikkelin "Onko Suomessa liian paljon virkamiehiä?" lokakuulta 2014. HS:llä on näköjään eri lähde virkamiesten määrälle: v. 1990 n. 220 000 eli yli kaksinkertainen, v. 1995-2005 n. 150 000 eli yli 1½-kertaisia ja v. 2010 n. 120-130 000 eli n. 50 000 enemmän siinäkin.
Ja itse asiassa Valtiovarainministeriön sivulla oleva PDF kertoo eri luvut vuosille 2000 ja 2010 kuin artikkelissa olevat, isompia ovat PDF:ssä nyt olevat luvut. Eivätkö nuo v. 2013 tähän haetut luvut pitäneetkään paikkaansa? Toivottavasti niitä ei ole muutettu vain jotta virkamiesten määrä näyttäisi vähenneen kunnolla: kyllähän 12 700 vähemmän on paljon upeampi kuin artikkelissa olevaan verrattuna 1400 vähemmän. 88.114.246.209 4. heinäkuuta 2016 kello 22.55 (EEST)
replies: text: Laskelmia on varmaan useita ja varmasti riippuu siitä miten lasketaan. Tuossa laskelmassa on valtion suorassa budjettitaloudessa olevat virkamiehet. Esimerkiksi yliopistojen työntekijät eivät enää ole virkamiehiä, tilasto on siis siistiytynyt kauniimmaksi. Artikkeliin voidaan toki lisätä toisistaan eriäviä arvioita ja erilaisia laskentatapoja. En äkkiseltään tiedä millä tuo esittämäsi v. 1990 -> 1995-2005 yli neljänneksen(!) pudotus selittyisi. Onko joitain tehtäviä siirretty valtiolta kunnille? Artikkeli hyötyisi virkamiesten sijainnin erittelystä, että siis missä virkamiehiä on eniten ja vähiten jne. --Hartz (keskustelu) 17. elokuuta 2016 kello 15.17 (EEST)

text: Tietysti voidaan huomioida, että virkamiesten itse tekemä arvio virkamiesten lukumäärästä ei ole neutraali lähde. Niinhän voi olla, että ammattikunta esittää tahallisesti ruusuisen luvun. --Hartz (keskustelu) 17. elokuuta 2016 kello 15.22 (EEST)
thread_title:  valtion virkamiesten määrä 

message: Eikös virkoja ole määräaikaisia ja elinikäisiä, mistä johtuu että virkamiestä on erittäin vaikea irtisanoa, esim. kunnanjohtajaa on erittäin hankala vaihtaa luottamuspulan perusteella, jos hän ei tee mitään muodollista virkavirhettä. Lisäksi heidän asemaansa olisi syytä verrata muihin palkansaajiin työehtojen suhteen. Kansanomaisesti käytetään yleisesti nimitystä pikkuvirkamies, siitä olis syytä myös olla maininta artikkelissa.--Zindox (keskustelu) 16. helmikuuta 2020 kello 06.57 (EET)
replies: text: Jos virkasuhde ei ole määräaikainen, se on toistaiseksi voimassa oleva eikä elinikäinen, eli kyllä virasta sentään eläkkeelle pääsee tai joutuu. Määräaikaisia kunnanjohtajia on vielä aika vähän. Mutta ovat nämä vaikeita toimittajillekin: tällaiseen aivopieruun törmäsin pääkirjoituksessa. Ensimmäiseen kappaleeseen on saatu mahtumaan kaksi sisäistä ristiriitaa. -Ochs (keskustelu) 16. helmikuuta 2020 kello 12.49 (EET)

text: 1) Kunnanjohtaja on erittäin huono esimerkki. Nykyisen kuntalain 43 §:n mukaan luottamuspula on kunnanjohtajan irtisanomisperuste, ja lisäksi kunta ja k-johtaja solmivat erityisen johtajasopimuksen, jossa myös voidaan tarkemmin määritellä irtisanomisasiosta. Esimerkisi voisin kuvitella, että kunnanjohtajaksi pyrkivän saattaisi kannattaa suostua sellaisen sopimukseen, jossa hän saa kenkää heti kun kunnanhallituksen puheenjohtaja sanoo Twitterissä "ananasakäämä" mutta erokorvauksena maksetaan koko vuoden palkka ja ikälisät päälle. 2) Muihin palkansaajiin vertaaminen olisi aika isotöinen juttu, koska työehdot vaihtelevat niin paljon. Se on varmaan mahdollista, mutta siihen pitäisi jonkun käyttää aikaa. 3) Sananselitys siitä, mitä "pikkuvirkamies"-termi oikein tarkoittaa, ei kuulu Wikipediaan vaan johonkin sanakirjaan, vaikkapa Wikisanakirjaan. --Pxos (keskustelu) 16. helmikuuta 2020 kello 16.12 (EET)
replies: text: :No kunnanjohtaja on huono esimerkki, lähinnä jäävuorenhuippu. Tosin kunnanjohtajan erottamisessa on varmasti edelleenkin ongelmia ainakin vanhemmissa sopimuksissa. Lähinnä tarkoitin että valtuustolla pitäisi olla mahdollisuus erottaa muita virkamiehiä, esim. tekniseenjohtajaan tai sivistystoimenjohtjajaan voi kohdistua tyytymättömyyttä, niitä käsitellään aivan tavallisina virka- ja työsopimuksin. Jos virkamiehellä on toistaiseksi voimassa oleva työsopimus, niitä eroon pääseminen on kyllä työn ja tuskan takana. Mutta en ryhdy tätä aihetta tämän enempää penkomaan ja selvittämään.--Zindox (keskustelu) 17. helmikuuta 2020 kello 06.53 (EET)
replies: text: ::Zindoxin ajatuksissa ei ole enää kysymys artikkelin kehittämisestä vaan kunnallispolitiikan kehittämisestä, mikä ei ole Wikipediassa hyväksi. Täällä tehdään tietosanakirjaa ja kuvataan maailmaa, ei pyritä muuttamaan sitä. Poliittisluonteiset ajatukset kuuluvat muualle. --Pxos (keskustelu) 17. helmikuuta 2020 kello 14.18 (EET)
thread_title:  Elinikäisyys